Niektorí si myslia, že ak majú kvalitný spací vak, výber karimatky už nie je taký dôležitý. Toto je však omyl. Vhodná podložka vám zvýši komfort počas spánku a oceníte aj vyššiu tepelnú izoláciu. Treba si uvedomiť, že spací vak ani karimatka vás nehreje, ale udržiava teplo, ktoré je vyprodukované vaším vlastným telom. Po ľahnutí si do spacieho vaku sa spodná časť stlačí (pod váhou vášho tela), čím sa znížia jeho izolačné vlastnosti. Ak však máte pod vakom kvalitnú karimatku, tento fakt nepocítite.\r